Rikunarita-ORG/Wikinium huggingface dataset:
# కె. ఎన్. టి. శాస్త్రి

| కె.ఎన్.టి.శాస్త్రి |
| --- |
|  |
| జననం | (1945-09-05)1945 సెప్టెంబరు 5 ఆంధ్రప్రదేశ్, భారతదేశం |
| మరణం | 2018 సెప్టెంబరు 13(2018-09-13) (వయసు: 73) |
| వృత్తి | దర్శకుడు రచయిత సినిమా విమర్శకుడు |

**కె.ఎన్.టి.శాస్త్రి** (1945 సెప్టెంబరు 5 – 2018 సెప్టెంబరు 13) భారతీయ సినిమా విమర్శకుడు, దర్శకుడు, రచయిత. సినీ విమర్శకుడిగా శాస్త్రి సినీరంగంపై పలు పుస్తకాలు రాశారు. ఉత్తమ సినీ విమర్శకుడిగానే శాస్త్రి జాతీయ స్థాయిలో అవార్డు అందుకున్నాడు. అతను తెలుగు సినిమాలలో ఎక్కువగా కృషి చేసాడు. కొన్ని కన్నడ సినిమాలలో కూడా పనిచేసాడు. అతను వివిధ విభాగాల్లో 12 అంతర్జాతీయ, 7 జాతీయ అవార్డులను గెలుచుకున్నాడు. అతను 2008 నుండి 2011 వరకు హైదరాబాద్ ఫిల్మ్‌ క్లబ్ కు అధ్యక్షునిగా ఉన్నాడు. అతనికి సినీ విమర్శకునిగా సుమారు 30 సంవత్సరాల అనుభవం ఉంది. అతను అంతర్జాతీయ ఫిలిం ఫెస్టివల్స్ జ్యూరీ సభ్యులలో ఒకడు. పత్రికల్లో జర్నలిస్టుగా కేఎన్‌టీ శాస్త్రి తన కెరీర్‌ను ప్రారంభించాడు. సినీ దర్శకుడు, విమర్శకుడు, రచయితగా శాస్త్రి ప్రసిద్ధి చెందాడు. తిలదానం, కమిలి తదితర చిత్రాలకు దర్శకత్వం వహించాడు. ఉత్తమ సినీ పుస్తకాన్ని రచించినందుకు రెండు జాతీయ అవార్డులను అందుకున్నాడు. ఉత్తమ సందేశాత్మక చిత్రానికి గాను అతను మరో అవార్డు అందుకున్నాడు. సురభి నాటకం డాక్యుమెంటరీకి కూడా నేషనల్ అవార్డు వచ్చింది. తర్వాత తిలాదానం సినిమాతో ఆయన దర్శకుడిగా మారాడు. బాలీవుడ్ నటి నందితాదాస్ హీరోయిన్‌గా తీసిన కమిలి చిత్రాన్ని దక్షిణ కొరియాలోని బూసాన్ ఇంటర్నేషనల్ ఫిలిం ఫెస్టివల్‌తో పాటు మరో పది దేశాల్లో ప్రదర్శించారు. ఆ సినిమా కర్ణాటక ప్రభుత్వం నుంచి బెస్ట్ అవార్డు అందుకున్నది. నందిత కూడా ఉత్తమ నటిగా అవార్డును అందుకుంది. తిలాదానం సినిమాకు కూడా అతను నంది అవార్డు అందుకున్నాడు. అతను ఎప్పుడూ పెద్ద నటులతో, భారీ స్థాయి బడ్జెట్ సినిమాల జోలికి వెళ్లలేదు. చిన్న బడ్జెట్‌లో పలు సందేశాత్మక సినిమాలకు శ్రీకారం చుట్టాడు. ఇప్పటి వరకు ఆయన పది దాకా సినిమాలు తీశాడు. అవన్నీ సందేశాత్మక సినిమాలే.

అతను తీసిన చివరి చిత్రం "షాను". ఈ చిత్రానికి సి.ఎఫ్.ఎస్.ఐ దర్శకత్వం వహించగా ఎం.జె. రాధాకృష్ణన్ ఛాయాగ్రహణం చేసాడు. ఈ చిత్రానికి సంగీత దర్శకుడు ఐసాక్ థామస్ కోటుకపల్లి. అతను తీసిన ఇతర చిత్రాలు సురభి, కమిలి, స్నేహాన్వేషణ, ద ఏలియన్స్, హార్వెస్టింగ్ బేబీ గర్ల్స్, స్నేహ గీతె, సరసమ్మాన సమాధి.

## పురస్కారాలు

జాతీయ ఫిలిం పురస్కారాలు
* జాతీయ ఉత్తమ చలనచిత్ర పురస్కారం - ఉత్తమ సినిమా విమర్శకునిగా - 1989
* జాతీయ ఉత్తమ చలనచిత్ర పురస్కారం - ఉత్తమ సినిమా పుస్తకం (ప్రచురణకర్త) - 1993
* జాతీయ ఉత్తమ చలనచిత్ర పురస్కారం - ప్రత్యేక జ్యూరీ పురస్కారం - 1995
* జాతీయ ఉత్తమ చలనచిత్ర పురస్కారం - ఉత్తమ ఆంథ్రాపాలజిస్టు/ఎథ్నోగ్రాఫి చిత్రం - 1999
* ఇందిరాగాంధీ పురస్కారం - ఉత్తమ దర్శకునిగా - 2002
* జాతీయ ఉత్తమ చలనచిత్ర పురస్కారం - తెలుగులో ఉత్తమ చిత్రం - 2007

అంతర్జాతీయ గౌరవాలు
* ప్రత్యేక జ్యూరీ పురస్కారం, హార్వస్టింగ్ బేబీ గర్ల్స్ (అంతర్జాతీయ డాక్యుమెంటరీ ఫిలింఫెస్టివల్ ఆమ్స్‌స్టర్‌డ్యాం)
* దక్షిణ కొరియాలోని 7వ బూసన్ అంతర్జాతీయ ఫిలిం ఫెస్టివల్ లో పురస్కారం
* కినోటావ్ర్ ఫిలిం ఫెస్టివల్, బూసన్ అంతర్జాతీయ ఫిలిం ఫెస్టివల్ లో జ్యూరీ సభ్యుడు.

నంది పురస్కారాలు
* నంది ఉత్తమ దర్శకుడు - తిలాదానం (2001)
* నంది ఉత్తమ డాక్యుమెంటరీ చిత్రం - సురభి (1999)

జ్యూరీ సభ్యులు
* వ్లాడివోస్టోక్ అంతర్జాతీయ ఫిలిం ఫెస్టివల్, భారత అంతర్జాతీయ ఫిలిం ఫెస్టివల్ లలో జ్యూరీ సభ్యుడు.
* ఇండియన్ పనోరమ - ఐదు సార్లు జ్యూరీ సభ్యుడు .
* జ్యూరీ సభ్యుడు, ఆంధ్రప్రదేశ్ ప్రభుత్వ నంది పురస్కారాలు.

## మూలాలు
# ఎ. కరుణాకరన్

| ఎ. కరుణాకరన్ |
| --- |
|  |
| జననం |  (1971-12-25) 1971 డిసెంబరు 25 |
| జాతీయత | భారతీయుడు |
| వృత్తి | దర్శకుడు, కథారచయిత, స్క్రీన్-ప్లే |

**ఎ.కరుణాకరన్** తెలుగు సినిమా దర్శకుడు. ఖదీర్, ఎన్.శంకర్ వంటి తమిళ దర్శకులకు అసిస్టంటుగా తన సినీజీవితాన్ని మొదలుపెట్టిన కరుణాకరన్ పవన్ కళ్యాణ్ కథానాయకుడిగా నటించిన తొలిప్రేమ సినిమాతో తెలుగు ఇండస్ట్రీలోకి అడుగుపెట్టాడు. నేటికీ తెలుగులో ప్రేమ కథా చిత్రాలకు పేరెన్నికగల దర్శకులలో కరుణాకరన్ ఒకరిగా పేర్కొనబడుతుంటాడు.

## వ్యక్తిగతం

కరుణాకరన్ 1971 డిసెంబరు 25 న కేరళలో జన్మించాడు. తన పాలిటెక్నిక్ విద్య పూర్తయ్యాక సినిమా రంగంలోకి అడుగుపెట్టాడు. చిత్రలేఖనంలో ప్రావీణ్యం ఉండటం వలన కొన్నాళ్ళు వాణిజ్య ప్రకటన సంస్థలకు పార్ట్ టైమ్ పనిచేస్తూ సినిమా ఛాన్స్ కోసం ప్రయత్నించాడు.

## సినీ జీవితం

| సంవత్సరం | చిత్రం
 | పాత్ర | నటీనటులు | ఇతర విశేషాలు
 |
| --- | --- | --- | --- | --- |
| 1998
 | *తొలిప్రేమ* | కథ,స్క్రీన్‌ప్లే, దర్శకత్వం
 | పవన్ కళ్యాణ్, కీర్తి రెడ్డి
 | ఉత్తమ తెలుగు చిత్రం - జాతీయ పురస్కారం
నంది అవార్డ్ - ఉత్తమ స్క్రీన్ ప్లే రచయిత
నంది అవార్డు - ఉత్తమ దర్శకుడు

 |
| 2000
 | *యువకుడు* | కథ,స్క్రీన్‌ప్లే, దర్శకత్వం
 | సుమంత్, భూమిక
 |  |
| 2001
 | ముఝే కుఛ్ కెహ్నా హై
 | కథ
 |  |  |
| 2002
 | *వాసు* | కథ,స్క్రీన్‌ప్లే, దర్శకత్వం
 | దగ్గుబాటి వెంకటేష్, భూమిక
 |  |
| 2005
 | *బాలు* | కథ,స్క్రీన్‌ప్లే, దర్శకత్వం
 | పవన్ కళ్యాణ్, శ్రియా, నేహా ఒబెరాయ్
 |  |
| 2006
 | *హ్యాపీ* | కథ,స్క్రీన్‌ప్లే, దర్శకత్వం
 | అల్లు అర్జున్, జెనీలియా
 |  |
| 2008
 | *ఉల్లాసంగా ఉత్సాహంగా* | కథ,స్క్రీన్‌ప్లే, దర్శకత్వం
 | యశో సాగర్, స్నేహా ఉల్లాల్
 | **విజేత**, నంది అవార్డ్ - ఉత్తమ స్క్రీన్ ప్లే రచయిత
 |
| 2010
 | ఉల్లాస ఉత్సాహ
 | కథ
 |  |  |
| *డార్లింగ్* | కథ,స్క్రీన్‌ప్లే, దర్శకత్వం
 | ప్రభాస్, కాజల్ అగర్వాల్
 |  |
| 2012
 | *ఎందుకంటే...ప్రేమంట!* | కథ,స్క్రీన్‌ప్లే, దర్శకత్వం
 | రామ్, తమన్నా
 | ద్వి భాషా చిత్రం
 |
| ఎన్ ఎండ్రు కదల్ ఎంబేన్
 |
| 2014
 | చిన్నదాన నీ కోసం
 | కథ,స్క్రీన్‌ప్లే, దర్శకత్వం
 |  |  |
| 2018
 | తేజ్ ఐ లవ్ యు
 | కథ,స్క్రీన్‌ప్లే, దర్శకత్వం
 |  |  |

## మూలాలు
# గీతా కృష్ణ

| గీతా కృష్ణ |
| --- |
| వృత్తి | చిత్ర దర్శకుడు |
| క్రియాశీలక సంవత్సరాలు | 1987 – ఇప్పటి వరకు |
| పురస్కారాలు | **ఉత్తమ నూతన దర్శకుడు - నంది పురస్కారం** 1987 *సంకీర్తన* |

ఎ. ఎస్. గీతా కృష్ణ భారతీయ చలనచిత్ర దర్శకుడు. తెలుగు, తమిళ చిత్రాలను రూపొందించారు. అతను దర్శకుడిగా 1987లో నాగార్జున నటించిన తెలుగు చిత్రం సంకీర్తనతో అరంగేట్రం చేసాడు. ఆ సంవత్సరానికి ఉత్తమ నూతన దర్శకుడిగా నంది అవార్డు కైవసం చేసుకున్నాడు.

## కెరీర్

గీతా కృష్ణ తొలి చిత్రం సంకీర్తన అనేది నాగార్జున, రమ్య కృష్ణన్‌ ప్రధాన తారాగణంగా వచ్చిన సంగీత ప్రేమకథ. ఈ చిత్రం వాణిజ్యపరంగా విజయవంతమైనది. అతను దర్శకుని ఉత్తమ మొదటి చిత్రంగా నంది అవార్డును గెలుచుకున్నాడు. తర్వాత అతను కోకిల చిత్రం కంటి మార్పిడి ఆధారంగా క్రైమ్-మిస్టరీని రూపొందించాడు, గీతా కృష్ణ తర్వాత స్కిజోఫ్రెనియా సమస్యపై కీచురాళ్లు, ప్రియతమా.. ఇలా రెండు ప్రయోగాత్మక చిత్రాలు చేసాడు. కొంత కాలం విశ్రాంతి తరువాత 1996లో సర్వర్ సుందరమ్మగారి అబ్బాయితో తిరిగి వచ్చాడు, ఇందులో గుండె మార్పిడిని ప్రధాన ఇతివృత్తంగా తీసుకున్నాడు. ఈ చిత్రానికి స్వయంగా సినిమా సంగీతాన్ని కూడా సమకూర్చాడు.

అతను 1999లో ప్రభుదేవా, సిమ్రాన్ నటించిన టైమ్ అనే తమిళ చిత్రాన్ని నిర్మించాడు. 2000ల చివరలో, అతను కాఫీ బార్ అని ద్విభాషా చిత్రం చేయడం ప్రారంభించాడు, 2011లో తెలుగు వెర్షన్, తమిళ వెర్షన్ నిమిడంగల్ రెండు సంవత్సరాల తర్వాత విడుదలయ్యాయి. 2013లో సింధు లోయ నాగరికత నుండి ప్రారంభమయ్యే భారతదేశ చరిత్రను మ్యాప్ చేసే అరవై ఐదు గంటల డాక్యుడ్రామాలో తాను పనిచేస్తున్నట్లు వెల్లడించాడు. మై కంట్రీ ఇండియా టైమ్ క్యాప్సూల్(*My Country India Time Capsule*) పేరుతో గీతా కృష్ణ ప్రాజెక్ట్‌ను విస్తృతంగా పరిశోధించారు. ఈ వెంచర్‌లో అగ్రశ్రేణి సాంకేతిక నిపుణులు, కళాకారులు కూడా పాల్గొన్నారు.

## ఫిల్మోగ్రఫీ

| Year
 | Film
 | Language
 | Notes
 |
| --- | --- | --- | --- |
| 1987
 | *సంకీర్తన* | తెలుగు
 | దర్శకుడి ఉత్తమ మొదటి చిత్రంగా నంది అవార్డు
 |
| 1990
 | *కోకిల* | తెలుగు
 |  |
| 1991
 | *కీచురాళ్లు* | తెలుగు
 |  |
| 1992
 | *ప్రియతమా* | తెలుగు
 |  |
| 1996
 | *సర్వర్ సుందరంగారి అబ్బాయి* | తెలుగు
 |  |
| 1999
 | *టైం* | తమిళం
 |  |
| 2011
 | *కాఫీ బార్* | తెలుగు
 |  |
| 2013
 | *నిమిడంగల్* | తమిళం
 |  |

## మూలాలు
# లాఠీ (సినిమా)

|  |
| --- |
| **లాఠీ** (1992 తెలుగు సినిమా) |
|  |
| దర్శకత్వం | గుణశేఖర్  |
| తారాగణం | ప్రశాంత్, సంయుక్త సింగ్, రఘువరన్ |
| సంగీతం | ఎం. ఎం. కీరవాణి  |
| నిర్మాణ సంస్థ | మురళీకృష్ణ మూవీస్  |
| భాష | తెలుగు |

**లాఠీ** 1992లో గుణశేఖర్ దర్శకత్వంలో ప్రశాంత్, సంయుక్త సింగ్, రఘువరన్ ప్రధాన పాత్రధారులుగా వెలువడిన తెలుగు సినిమా
. ఈ చిత్రం బాక్సాఫీసు వద్ద ఓటమి చవిచూసినా ఈ సినిమాద్వారా దర్శకుడికి ఉత్తమ నూతన దర్శకుడిగా నంది పురస్కారం లభించింది.

## నటీనటులు

* ప్రశాంత్ - శ్రీనివాస్
* సంయుక్త సింగ్ - సంగీత
* రఘువరన్ - అవినాష్
* అలీ
* బ్రహ్మాజీ -బ్రహ్మాజీ
* బ్రహ్మానందం
* కిట్టి - సర్కిల్ ఇన్‌స్పెక్టర్
* చిన్నా -బాబ్జీ
* జె.డి.చక్రవర్తి - రమణ
* నర్రా వెంకటేశ్వరరావు - హెడ్ కానిస్టేబిల్
* సాయి కుమార్ - పృథ్వీ
* వినోద్ బాల - భాస్కర్
* అంబిక - ఆశ

## సాంకేతికవర్గం

* కథ, చిత్రానువాదం, మాటలు, దర్శకత్వం: గుణశేఖర్
* సంగీతం: ఎం.ఎం.కీరవాణి
* పాటలు: సిరివెన్నెల సీతారామశాస్త్రి, వెన్నెలకంటి
* ఛాయాగ్రహణం: జయనన్ విన్సెంట్
* కళ: చంటి
* నృత్యాలు: సుందరం, సుచిత్ర, దిలీప్
* కూర్పు: ఎ.శ్రీకర్ ప్రసాద్
* నిర్మాత: మేడికొండ రామచంద్రరావు
* నేపథ్య గాయకులు: కె.ఎస్.చిత్ర, ఎం . ఎం . కీరవాణి , శ్రీపతి పండితారాధ్యుల బాలసుబ్రహ్మణ్యం
* నిర్మాత: ఎం.వి.మురళీకృష్ణ
* నిర్మాణ సంస్థ: మురళీకృష్ణా మూవీస్
* విడుదల: 05:11:1992.

## సంక్షిప్తకథ

శ్రీను(శ్రీనివాస్‌)కు చిన్నతనం నుండే పోలీస్ కావాలని ఆశ. ఎట్టకేలకు అతడు పోలీస్ ట్రైనింగ్ కాలేజీలో చేరతాడు. ట్రైనింగ్ తర్వాత కానిస్టేబుల్‌గా డాన్ దావూద్ ఉన్న ప్రాంతానికి పోస్ట్ చేయబడతాడు. డాన్ దావూద్‌పై ఎలా విజయం సాధించింది మిగిలిన చిత్రకథ. ఈ లోగా అతడు సంగీతతో ప్రేమలో పడతాడు.

## పాటలు

| క్ర.సం. | పాట | గాయనీగాయకులు
 |
| --- | --- | --- |
| 1 | "గొప్ప కథే" | ఎం.ఎం.కీరవాణి
 |
| 2 | "ఇక్కడున్నావా" | చిత్ర
 |
| 3 | "మధుర పరాగం" | ఎం.ఎం.కీరవాణి
 |
| 5 | "పరుగులు పెట్టే" | ఎం.ఎం.కీరవాణి
 |
| 6 | "పరుగులు పెట్టే" | చిత్ర
 |
| 7 | "ఉలికిపడ్డ గుండెలోన" | ఎస్.పి.బాలసుబ్రహ్మణ్యం, చిత్ర
 |

## మూలాలు

## బయటిలింకులు

* ఇంటర్నెట్ మూవీ డేటాబేసు లో *లాఠీ*
# వేజెళ్ళ సత్యనారాయణ

| వేజెళ్ళ సత్యనారాయణ |
| --- |
| జననం | వేజెళ్ళ సత్యనారాయణ |
| జాతీయత | భారతీయుడు |
| క్రియాశీలక సంవత్సరాలు | 1979-1994 |
| పేరుపడ్డది | తెలుగు సినిమా దర్శకుడు |
| Notable work | ఈ చరిత్ర ఏ సిరాతో మరో మలుపు |

**వేజెళ్ళ సత్యనారాయణ** తెలుగు సినిమా దర్శకుడు.

## సినిమాలు

ఇతడు దర్శకత్వం వహించిన తెలుగు చలనచిత్రాల పాక్షిక జాబితా:

| విడుదల సంవత్సరం | సినిమా పేరు | నిర్మాణ సంస్థ | నటీనటులు
 |
| --- | --- | --- | --- |
| 1979 | మా ఊరి దేవత | రామకృష్ణ ఫిలింస్ |  |
| 1982 | ఈ చరిత్ర ఏ సిరాతో | నవతరం పిక్చర్స్ | రాజేంద్ర ప్రసాద్, శివకృష్ణ
 |
| 1982 | మరో మలుపు | రూబీ మూవీస్ | శివకృష్ణ, నూతన్ ప్రసాద్
 |
| 1983 | ఇదికాదు ముగింపు | యురేకా సినీ ఎంటర్‌ప్రైజస్ | శివకృష్ణ, నరసింహ రాజు, జ్యోతి, గీత
 |
| 1983 | ఆడవాళ్లే అలిగితే | విజయచిత్ర పిక్చర్స్ | సాయిచంద్, వనితశ్రీ
 |
| 1983 | ఈ పిల్లకు పెళ్ళవుతుందా | శ్రీ బాలబాలాజీ చిత్ర | రాజేంద్రప్రసాద్
 |
| 1983 | ఈ దేశంలో ఒకరోజు | కుమారరాజా పిక్చర్స్ | సాయిచంద్, కవిత
 |
| 1984 | రోజులు మారాయి | విజయసారథి ఆర్ట్ పిక్చర్స్ | శివకృష్ణ, ప్రభ
 |
| 1984 | ఈ చదువులు మాకొద్దు | శ్రీ వెంకటదుర్గా ఇంటర్నేషనల్ | సాయిచంద్, రాజేంద్రప్రసాద్
 |
| 1984 | మార్చండి మన చట్టాలు | డి.వి.యస్.ప్రొడక్షన్స్ | శారద, చంద్రమోహన్
 |
| 1985 | ఓటుకు విలువ ఇవ్వండి | త్రిజయ | రంగనాథ్, రాజేంద్రప్రసాద్
 |
| 1985 | అపనిందలు ఆడవాళ్లకేనా? | సురేఖ ఎంటర్‌ప్రైజన్ | రంగనాథ్, శారద, అరుణ
 |
| 1989 | శ్రీ తాతావతారం | సాహిత్య మూవీస్ | నరేష్, సాగరిక, బ్రహ్మానందం
 |
| 1994 | కలికాలం ఆడది | పవిత్ర జ్యోతి కంబైన్స్ | సాయికృష్ణ, జ్యోతి
 |

## పురస్కారాలు

* ఇతడు దర్శకత్వం వహించిన మరో మలుపు చిత్రానికి 1982 సంవత్సరానికి గాను ఆంధ్రప్రదేశ్ రాష్ట్ర ప్రభుత్వంచే ఉత్తమ చిత్రంగా **రజత నంది** లభించింది.

## మూలాలు

## బయటి లింకులు

* ఇంటర్నెట్ మూవీ డేటాబేసు లో వేజెళ్ళ సత్యనారాయణ పేజీ
# మరో మలుపు

|  |
| --- |
| **మరో మలుపు** (1982 తెలుగు సినిమా) |
|  సినిమా పోస్టర్ |
| దర్శకత్వం | వేజెళ్ల సత్యనారాయణ |
| నిర్మాణం | ఎస్. కృష్ణంరాజు |
| కథ | వేజెళ్ళ సత్యనారాయణ |
| తారాగణం | గుమ్మడి వెంకటేశ్వరరావు, నూతన్ ప్రసాద్ , జ్యోతి |
| సంగీతం | జి.కె.వెంకటేష్ |
| సంభాషణలు | పరుచూరి గోపాలకృష్ణ |
| ఛాయాగ్రహణం | ఆర్.కె.రాజు |
| కళ | కొండపనేని రామలింగేశ్వరరావు |
| కూర్పు | బాబూరావు |
| నిర్మాణ సంస్థ | చైతన్య ఆర్ట్ పిక్చర్స్ |
| భాష | తెలుగు |

**మరో** మలుపు 1982 లో వెజెళ్ళ సత్యనారాయణ దర్శకత్వంలో వచ్చిన తెలుగు చిత్రం. నంది అవార్డు గెలుచుకున్న ఈ చిత్రాన్ని భారతదేశంలోని కుల వ్యవస్థ, సామాజిక పరిస్థితులపై రూపొందించారు. గుమ్మడి వెంకటేశ్వరరావు కీలక పాత్ర పోషించాడు. ఈ సినిమా 1982 సంవత్సరానికి ద్వితీయ ఉత్తమ చిత్రంగా వెండి నంది పురస్కారం గెలుచుకుంది. గుమ్మడి నంది ఉత్తమ సహాయ నటుడు పురస్కారం గెలుచుకున్నాడు.

## నటవర్గం

ఈ సినిమాలో కిందివారు ముఖ్యపాత్రల్లో నటించారు.

* గుమ్మడి వెంకటేశ్వరరావు
* నూతన్ ప్రసాద్
* నరసింహరాజు
* రమణ మూర్తి
* శివకృష్ణ
* గీత
* లీలావతి
* సాయి చంద్
* పి. ఎల్. నారాయణ
* జ్యోతి

## సాంకేతిక వర్గం

* దర్శకుడు: వేజెళ్ళ సత్యనారాయణ
* రచయిత: పరుచూరి గోపాలకృష్ణ
* సంగీత దర్శకుడు: జికె వెంకటేష్
* ఛాయాగ్రాహకుడు: ఆర్.కె.రాజు
* కళా దర్శకత్వం: కొండపనేని రామలింగేశ్వరరావు
* ఫిల్మ్ కూర్పు: బాబూరావు
* పాటలు: డా.నెలుట్ల, పరుచూరి గోపాలకృష్ణ
* నేపథ్య గాయకులు: శ్రీపతి పండితారాధ్యుల బాలసుబ్రహ్మణ్యం, శైలజ, పులపాక సుశీల, జి.కె.వెంకటేష్, రమణ
* నిర్మాత: ఎస్.కృష్ణంరాజు
* నిర్మాణ సంస్థ: చైతన్య ఆర్ట్ పిక్చర్స్
* విడుదల:1982.

## పాటల జాబితా

1. కనుల కలలు చిరు కోరికలు, రచన: డా: నేలుట్ల , గానం.పులపాక సుశీల

2 . తీయగరాదా తెర తీయగరాదా , రచన: డా:నేలుట్ల, రచన: శ్రీపతి పండితారాద్యుల బాలసుబ్రహ్మణ్యం

3.పూల మనసులోని లాలిత్యగుణం(పద్యం), గానం.పి . సుశీల

4.ప్రాంచ భూషణ బాహు మూల రుచితో(పద్యం), గానం.జి.కె.వెంకటేష్

5.మల్లెలపైన తుంటరి తుమ్మెద, రచన: డా: నెలుట్ల , గానం.శ్రీపతి పండితారాద్యుల శైలజ,బాలసుబ్రహ్మణ్యం

6.వెతలన్ పెట్టకుమింక నన్నoచు,(పద్యం), గానం.జి.కె.వెంకటేష్

7.ఇది ఘనవిజయం రచన: డా: నెల్లుట్ల , గానం. ఎస్.పి.బాలసుబ్రహ్మణ్యం, రమణ బృందం

8.ఎర్ర ఎర్రని , రచన: పరుచూరి గోపాలకృష్ణ, గానం.ఎస్ పి బాలసుబ్రహ్మణ్యం, ఎస్ పి శైలజ.

## పురస్కారాలు

* ఉత్తమ చలన చిత్రంగా నంది అవార్డును గెలుచుకుంది.
* గుమ్మడి వెంకటేశ్వరరావు ఉత్తమ సహాయ నటుడిగా నంది అవార్డును గెలుచుకున్నారు.

## మూలాలు

. 2. ghantasala galaamrutamu ,kolluri bhaskarrao blog.
# కీర్తి కాంత కనకం

|  |
| --- |
| **కీర్తి కాంత కనకం** (1983 తెలుగు సినిమా) |
|  |
| దర్శకత్వం | యు.విశ్వేశ్వర రావు |
| తారాగణం | రంగా, మంగళగౌరి |
| నిర్మాణ సంస్థ | విశ్వశాంతి మూవీస్ |
| భాష | తెలుగు |

కీర్తి కాంత కనకం 1983 ఏప్రిల్ 9న విడుదలైన తెలుగు సినిమా. విశ్వశాంతి మూవీస్ బ్యానర్ కింద యు.డి.మురళీకృష్ణ నిర్మించిన ఈ సినిమాకు యు. విశ్వేశ్వరరావు దర్శకత్వం వహించాడు. ఏలేశ్వరం రంగా, మంగళ గౌరి, బాబు నాగేంద్ర లు ప్రధాన తారాగణంగా నటించిన ఈ సినిమాకు టి. చలపతిరావు సంగీతాన్నందించాడు. ఇంగ్లీషు పాటలు ఉన్న తొలి తెలుగు సినిమా ఇదే. ఇది ఆంధ్రప్రదేశ్ రాష్ట్ర ప్రభుత్వం నుండి 3 నంది అవార్డులను అందుకుంది.

## తారాగణం

* బాబు నాగేంద్ర,
* ఇర్ఫాన్,
* మంగళ గౌరి,
* లలిత,
* ఏలేశ్వరం రంగా (అలమండ రంగా )

## సాంకేతిక వర్గం

* కథ, స్క్రీన్‌ప్లే: యు.విశ్వేశ్వరరావు
* సంభాషణలు: కొండవీటి వెంకట కవి
* సాహిత్యం: పద్మిని రాజన్, యు.విశ్వేశ్వరరావు
* సినిమాటోగ్రఫీ: మోహన కృష్ణ
* ఎడిటింగ్: ఆర్.హనుమంత రావు
* కళ: కె.ఎల్.ధర్
* నిర్మాత: యుడి మురళీకృష్ణ
* దర్శకుడు: యు.విశ్వేశ్వరరావు
* సంగీతం: తాతినేని చలపతిరావు
* నేపథ్య గాయకులు: శిష్ట్లా జానకి, కె.జమునారాణి
* బ్యానర్: విశ్వ శాంతి పిక్చర్స్
* విడుదల తేదీ: 09:04:1983.

## పాటలు

1. చిరుగాలి తోటలో సిరిమల్లె -జమునారాణి - రచన: యు. విశ్వేశ్వరరావు 00:00
2. ఫాలింగ్ ఇన్ లవ్ విత్ మై డార్లింగ్ - కళ్యాణం - రచన: పద్మిని రాజన్ 01:35
3. ముండమోపి పెత్తనం ముసుగులోన దొరతనం - ఎస్. జానకి బృందం- రచన: యు. విశ్వేశ్వరరావు 05:57
4. డాన్స్ టు మీ టూ డాన్స్ - ఎస్. జానకి బృందం- రచన: పద్మిని రాజన్ 08:47

## మూలాలు
# బోనీ కపూర్

బోనీ కపూర్
**బోనీ కపూర్**  (జననం 22 ఏప్రిల్ 1955) ప్రముఖ భారతీయ నిర్మాత. బాలీవుడ్ లో ఆయన నిర్మాణంలో చాలా సినిమాలు వచ్చాయి. మిస్టర్ ఇండియా, నో ఎంట్రీ, జుదాయీ, వాంటెడ్ వంటి బ్లాక్ బస్టర్ సినిమాలు తీశారు ఆయన. ప్రముఖ బాలీవుడ్ నటులు అనిల్ కపూర్, సంజయ్ కపూర్ ల పెద్ద అన్నగారు బోనీ. ఈయన కుమారుడు అర్జున్ కపూర్ ప్రస్తుతం బాలీవుడ్ లో ప్రముఖ హీరో.

## తొలినాళ్ళ జీవితం, వ్యక్తిగత జీవితం

22 ఏప్రిల్ 1955న ఉత్తర్ ప్రదేశ్ లోని మీరట్ లో పంజాబీ హిందూ  కుటుంబంలో జన్మించారు. బాలీవుడ్ ప్రముఖ నిర్మాత సురిందర్ కపూర్ పెద్ద కుమారుడు. బోనీ తమ్ముళ్ళు అనిల్ కపూర్, సంజయ్ కపూర్, కుమారుడు అర్జున్ బాలీవుడ్ లో నటులు. పాకిస్థానీ పంజాబ్ లోని పేష్వార్ వీరి కుటుంబం అసలు ఊరు. వీరి తండ్రి సురిందర్ కుటుంబం భారత విభజన సమయంలో అక్కడి నుంచి భారతదేశం వలస వచ్చారు.

బోనీ కపూర్ ముందు మోనా శౌరీ కపూర్ ను వివాహం చేసుకున్నారు. వీరికి ఇద్దరు పిల్లలు అర్జున్, అన్షులా. 2012లో ఇషాక్ జాదే సినిమాతో హీరోగా తెరంగేట్రం చేసి, మంచి విజయం సాధించారు. బర్నార్డ్ కళాశాలలో డిగ్రీ చదివి, ప్రస్తుతం అన్షులా గూగుల్ లో పనిచేస్తున్నారు. మోనాకు విడాకులిచ్చి, బోనీ 1996 జూన్ 2న ప్రముఖ నటి శ్రీదేవి ని వివాహం చేసుకున్నారు. వీరికి ఇద్దరు అమ్మాయిలు జాహ్నవి, ఖుషి.

## నిర్మాతగా కెరీర్

కెరీర్ మొదట్లో కపూర్ ప్రముఖ దర్శక నిర్మాత శక్తి సమంత వద్ద సహాయకునిగా పనిచేశారు. శేఖర్ కపూర్ దర్శకత్వంలో అనిల్ కపూర్, శ్రీదేవి ప్రధాన పాత్రధారులుగా, బోనీ నిర్మాణంలో వచ్చిన మిస్టర్ ఇండియా సినిమా ఆయన కెరీర్ లో ప్రఖ్యాతమైన సినిమాగా నిలిచింది. 1987లో విడుదలైన ఈ సినిమా ఆ సంవత్సరానికి రెండో అతిపెద్ద హిట్ అయింది. ఈ సినిమాలోని కొన్ని పాటలు చాలా ప్రఖ్యాతం అయ్యాయి. ఈ సినిమాలో అమ్రీష్ పురి డైలాగులు చాలా ప్రసిద్ధం ఈ సినిమాలో పురి పాత్రను బాలీవుడ్ లో ఉత్తమ విలన్లలో ఒకటిగా భావిస్తారు.

## సినిమాలు

| సంవత్సరం
 | చిత్రం
 |
| --- | --- |
| 1980
 | హమ్ పాంచ్
 |
| 1983
 | వో 7 దిన్
 |
| 1987
 | మిస్టర్ ఇండియా
 |
| 1992
 | రాత్
 |
| 1992
 | అంతం
 |
| 1992
 | ద్రోహి
 |
| 1993
 | రూప్ కీ రాణీ చోర్ం కా రాజా
 |
| 1995
 | ప్రేమ్
 |
| 1996
 | లోఫర్
 |
| 1997
 | జుదాయీ
 |
| 1999
 | సిర్ఫ్ తుమ్
 |
| 2000
 | పుకార్
 |
| 2000
 | హమారా దిల్ ఆప్కే పాస్ హై
 |
| 2002
 | కోయీ మేరే దిల్ సే పూచే
 |
| 2002
 | కంపెనీ
 |
| 2002
 | శక్తి
 |
| 2003
 | ఖుషి
 |
| 2004
 | రన్
 |
| 2004
 | క్యూ..!హో గయా నా
 |
| 2005
 | బేవాఫా
 |
| 2005
 | నో ఎంట్రీ
 |
| 2009
 | వాంటెడ్
 |
| 2010
 | మిలేంగే మిలేంగే
 |
| 2012
 | ఇట్స్ మై లైఫ్
 |
| 2015
 | తేవర్
 |
| 2015
 | నో ఎంట్రీ మే నో ఎంట్రీ
 |
| 2016
 | మిస్టర్.ఇండియా 2
 |

## పురస్కారాలు

| సంవత్సరం
 | పురస్కారం
 | చిత్రం
 |
| --- | --- | --- |
| 1988
 | స్టార్ & స్టైల్ ఉత్తమ చిత్రం పురస్కారం
 | మిస్టర్.ఇండియా
 |
| 2000
 | నర్గిస్ దత్ అవార్డ్ ఫర్ బెస్ట్ ఫీచర్ ఫిలిం ఆన్ నేషనల్ ఇంటిగ్రేషన్
 | పుకార్
 |
| 2009
 | కైరో అంతర్జాతీయ ఫిలిం ఫెస్టివల్-జీవిత సాఫల్య పురస్కారం
 | సినిమా రంగంలోని కృషికి
 |
| 2013
 | ప్రొడ్యూసర్ ఆఫ్ ది మిలీనియం హానర్ - టి.ఎస్.ఆర్.-టివి9 ఫిలిం అవార్డులు
 | సినిమా రంగంలోని కృషికి
 |
# జాన్వీ కపూర్

| జాన్వీ క‌పూర్ |
| --- |
| 2026లో జాన్వీ |
| జననం |  (1997-03-06) 1997 మార్చి 6 ముంబై , మహారాష్ట్ర, భారతదేశం |
| వృత్తి | నటి |
| క్రియాశీలక సంవత్సరాలు | 2018–ప్రస్తుతం |
| తల్లిదండ్రులు | శ్రీదేవి బోనీ కపూర్ |
| బంధువులు | ఖుషి కపూర్ (సోదరి) |

**జాన్వీ క‌పూర్** (జననం: 1997 మార్చి 6) భారతీయ సినీ నటి. ఆమె హిందీలో 2018లో ధడక్ సినిమా ద్వారా సినీరంగంలోకి వచ్చింది. ఆమె సినీ నటి శ్రీదేవి కూతురు.

కొరటాల శివ దర్శకత్వంలో రూపొందిన తెలుగు యాక్షన్ చిత్రం దేవర (2023)లో ఆమె ఎన్టీఆర్‌ సరసన నటించింది.

## నటించిన సినిమాలు

### సినిమాలు

| సంవత్సరం
 | సినిమా పేరు
 | పాత్ర(లు)
 | గమనికలు
 | మూ
 |
| --- | --- | --- | --- | --- |
| 2018
 | *ధడక్* | పార్థవీ సింగ్ రాథోడ్
 |  |  |
| 2020
 | *ఘోస్ట్ స్టోరీస్* | సమీర
 | జోయా అక్తర్ విభాగం
 |  |
| *గుంజన్ సక్సేనా ది కార్లిల్ గర్ల్* | గుంజన్ సక్సేనా
 |  |  |
| *అంగ్రేజీ మీడియం* | జాన్వీ
 | "కూడి ను నచణే దే" పాటలో
 |  |
| 2021
 | *రూహి* | రూహి అరోరా / అఫ్జానా బేడి
 |  |  |
| 2022
 | *గుడ్ లక్ జెర్రీ* | జయ "జెర్రీ" కుమారి
 |  |  |
| *మిలి* | మిలి నౌడియాల్
 |  |  |
| 2023
 | *బవాల్* | నిషా దీక్షిత్
 |  |  |
| *రాకీ ఔర్ రాణి కియీ ప్రేమ్ కహానీ* | పేరు పెట్టలేదు
 | "హార్ట్ థ్రోబ్" పాటలో
 |  |
| 2024
 | *తేరీ బాతోన్ మే ఐసా ఉల్ఝా జియా* | జియా
 | ప్రత్యేక ప్రదర్శన
 |  |
| *మిస్టర్ & మిసెస్ మహి* | మహిమ "మహి" అగర్వాల్
 |  |  |
| *ఉలాజ్* †
 | సుహానా భాటియా
 | పోస్ట్ ప్రొడక్షన్
 |  |
| *దేవర: పార్ట్ 1* | తంగం
 | తెలుగు
 |  |
| 2025
 | *హోమ్‌బౌండ్* | సుధా భారతి
 |  |  |
| ప‌ర‌మ్ సుంద‌రి
 | సుందరి
 |  |  |
| *సన్నీ సంస్కారీ కి తులసి కుమారి* †
 | తులసి కుమారి
 | చిత్రీకరణ
 |  |
| 2026
 | *పెద్ది* | అచ్చియ్యమ్మ
 | చిత్రీకరణ
 |  |

### దృశ్య సంగీతం

| సంవత్సరం
 | శీర్షిక
 | ప్రదర్శకులు
 | మూ
 |
| --- | --- | --- | --- |
| 2020
 | "కుడి ను నాచ్నే దే"
 | విశాల్ దద్లానీ , సచిన్-జిగర్
 |  |

## అవార్డులు, నామినేషన్లు

| సంవత్సరం
 | అవార్డు
 | వర్గం
 | పని
 | ఫలితం
 | మూ
 |
| --- | --- | --- | --- | --- | --- |
| 2018
 | లోక్‌మత్ స్టైలిష్ అవార్డులు
 | స్టైలిష్ డెబ్యూటెంట్ ఆఫ్ ది ఇయర్
 | -
 | గెలుపు
 |  |
| 2019
 | ఫిల్మ్‌ఫేర్ అవార్డులు
 | ఉత్తమ మహిళా అరంగేట్రం
 | *ధడక్* | ప్రతిపాదించబడింది
 |  |
| IIFA అవార్డులు
 | స్టార్ డెబ్యూ ఆఫ్ ది ఇయర్ - ఫిమేల్
 | ప్రతిపాదించబడింది
 |  |
| జీ సినీ అవార్డులు
 | ఉత్తమ మహిళా అరంగేట్రం
 | గెలుపు
 |  |
| 2020
 | ఫిల్మ్‌ఫేర్ అవార్డులు
 | ఉత్తమ నటి
 | *గుంజన్ సక్సేనా: కార్గిల్ అమ్మాయి* | ప్రతిపాదించబడింది
 |  |
| 2022
 | పింక్‌విల్లా స్టైల్ ఐకాన్స్ అవార్డులు
 | సూపర్ స్టైలిష్ యూత్ ఐడల్ - స్త్రీ
 | -
 | గెలుపు
 |  |
| 2023
 | బాలీవుడ్ హంగామా స్టైల్ చిహ్నాలు
 | స్టైలిష్ ఐకానిక్ పెర్ఫార్మర్ – ఫిమేల్
 | -
 | ప్రతిపాదించబడింది
 |  |
| స్టైలిష్ యూత్ ఐకాన్ - స్త్రీ
 | -
 | గెలుపు
 |  |
| పింక్‌విల్లా స్టైల్ ఐకాన్స్ అవార్డులు
 | స్టైల్ ఐకాన్ ఆఫ్ ది ఇయర్ – రీడర్స్ ఛాయిస్
 | -
 | గెలుపు
 |  |
| ఫిల్మ్‌ఫేర్ అవార్డులు
 | ఉత్తమ నటి
 | *మిలి* | ప్రతిపాదించబడింది
 |  |
| జీ సినీ అవార్డులు
 | ఉత్తమ నటి (విమర్శకులు)
 | ప్రతిపాదించబడింది
 |  |
| ఫిల్మ్‌ఫేర్ OTT అవార్డులు
 | ఉత్తమ నటి (వెబ్ ఒరిజినల్ ఫిల్మ్)
 | *బవాల్* | ప్రతిపాదించబడింది
 |  |
| 2024
 | పింక్‌విల్లా స్క్రీన్, స్టైల్ ఐకాన్స్ అవార్డులు
 | ఉత్తమ నటి (OTT) - ప్రముఖ ఎంపిక
 | గెలుపు
 |  |

## మూలాలు
# ఖుషి కపూర్

| ఖుషి క‌పూర్ |
| --- |
| 2018లో ఒక సంస్థనిర్వహించిన ఫ్యాషన్ వీక్ లో ఖుషి కపూర్ |
| జననం |  (2000-11-05) 2000 నవంబరు 5 ముంబై , మహారాష్ట్ర, భారతదేశం |
| జాతీయత |  భారతీయురాలు |
| వృత్తి | మోడల్, నటి |
| క్రియాశీలక సంవత్సరాలు | 2018–ప్రస్తుతం |
| తల్లిదండ్రులు | శ్రీదేవి బోనీ కపూర్ |
| బంధువులు | జాహ్నవి కపూర్ (సోదరి) అర్జున్ కపూర్ (సవతి సోదరుడు) అన్షులా కపూర్ (సవతి సోదరి) |

**ఖుషి కపూర్** (జననం 2000 నవంబరు 5) భారతదేశానికి చెందిన సినిమా నటి.

## బాల్యం, విద్య

ఖుషీ కపూర్ 2000 నవంబరు 5న మహారాష్ట్రలోని ముంబైలో శ్రీదేవి, బోనీ కపూర్ దంపతులకు రెండో సంతానంగా జన్మించింది. ఆమె సోదరి జాహ్నవి. అక్కడే ధీరూబాయ్ అంబానీ స్కూల్​లో ఖుషి కపూర్ విద్యాభ్యాసం పూర్తిచేసింది. లండన్‌ ఫిలిం స్కూల్లో నటనలో శిక్షణ తీసుకుంది.

## కెరీర్

ప్రసిద్ధ ఆర్చీస్ కామిక్స్ సిరీస్‌ ఆధారంగా 2023లో భారతీయ చలనచిత్రం ది ఆర్చీస్ లో సుహానా ఖాన్, రోహిత్ చెత్రీ లతో పాటు ఖుషీ కపూర్ నటించింది. దీనికి జోయా అక్తర్ దర్శకత్వం వహించాడు.

## ఫిల్మోగ్రఫీ

### సినిమాలు

| సంవత్సరం
 | పేరు
 | పాత్ర
 | గమనికలు
 | మూ
 |
| --- | --- | --- | --- | --- |
| 2020
 | స్పీక్‌ అప్
 | నైనా
 | షార్ట్ ఫిల్మ్
 |  |
| 2023
 | ది ఆర్చీస్
 | బెట్టీ కూపర్
 |  |  |
| 2025
 | లవ్‌యాపా
 | బాణీ శర్మ
 |  |  |
| నదానియన్
 | పియా జైసింగ్
 |  |  |

### టెలివిజన్

| సంవత్సరం
 | పేరు
 | పాత్ర
 | గమనికలు
 | సూచిక నెం.
 |
| --- | --- | --- | --- | --- |
| 2024
 | ఫ్యాబులస్ లైవ్స్ vs బాలీవుడ్ వైవ్స్
 | ఆమె స్వయంగా
 | అతిథి పాత్ర
 |  |

## మూలాలు
# న్యాయవాది

న్యాయవాది| 19 వ శతాబ్దం లో ఫ్రెంచ్ చిత్రకారుడు గీసిన "న్యాయవాదుల చిత్రం" |
| వృత్తి |
| పేర్లు | Attorney, counselor (counsel), solicitor, barrister, advocate |
| వృత్తి రకం | Profession |
| కార్యాచరణ రంగములు | Law, business |
| వివరణ |
| సామర్ధ్యాలు | Analytical skills Critical thinking skills Knowledge of the law Proficiency in legal research and legal writing |
| విద్యార్హత | see Professional requirements |
| ఉపాధి రంగములు | Courts, government, private sector, NGOs, legal aid |
| సంబంధిత ఉద్యోగాలు | Judge, Prosecutor, Law clerk, Law professor |

**న్యాయవాది** ని ఆంగ్లంలో **లాయర్**  అంటారు. న్యాయం కోసం వాదిస్తాడు కాబట్టి ఇతనిని న్యాయవాది అంటారు. న్యాయస్థానంలో కక్షి (వాది), ప్రతికక్షి (ప్రతివాది) దారుల మధ్య వ్యాజ్యపరమైన వివాదం జరుగునప్పుడు ఇరువర్గాలలో ఒకరి పక్షమున ఒకల్తా పుచ్చుకొని, వారి తరుపున, వారిని సమర్థిస్తూ, న్యాయమూర్తి ఎదుట తన చట్టబద్దవాదనలు వినిపించేవాడు న్యాయవాది. ఇతనిని ప్లీడరు, వకీలు, అడ్వకేటు అని కూడా పిలుస్తారు. వ్యాజ్యాలు రెండు రకాలు. ఒకటి సివిల్, మరొకటి నేరసంబంధమైన క్రిమినల్. సివిల్ కేసులు వాదించే లాయరుని సివిల్ లాయరని, నేరాలకు సంబంధించిన కేసులను వాదించే అడ్వకేటును క్రిమినల్ న్యాయవాది అంటారు.

న్యాయవాది ఏదైనా న్యాయశాస్త్రేతర రంగంలో పట్టభద్రుడై వుండి (బి.ఎ; బి.కాం; బి.ఎస్సి), ఆపై న్యాయశాస్త్రంలో (ఎల్.ఎల్.బి నందు) కూడా పట్టభద్రుడైవుండాలి. గతంలో జరిగిన వివిధ కేసులకు సంబంధించిన పూర్తి వివరాలు తెలిసి వుండి, చట్టంలోని విషయాల పట్ల పూర్తి అవగాహన వుండాలి. మంచి వాదన పటిమ వుండాలి. బార్ ఆసోసియేషనులో సభ్యత్వముండాలి. న్యాయవాదులకు డ్రస్‍కోడ్‍ ఉంది. తెల్లచొక్కా మీద, తెల్ల ప్యాంటు ధరించి, పైన నల్లకోటు ధరించాలి.

సివిల్ వ్యాజ్యం
ఉదా: భూతగాదాలు, అస్తి తగాదాలు, వారసత్వపు తగాదాలు, ఆర్థిక మోసం, కుటుంబ తగాదాల వంటివి సివిల్ వ్యాజ్యాల క్రిందికి వస్తాయి.

క్రిమినల్ (నేరపూరితం)
ఉదా: ఇతరులమీద భౌతికంగా దాడిచేసి గాయపరచడం, ప్రాణహాని కల్గించడం, దోపిడి, గాయ పరచి దొంగలించడం, దొంగతనం, మాదకద్రవాల అమ్మకం, దొంగనోట్ల మార్చుట, గృహహింస యిత్యాదులు క్రిమినల్ కేసుల క్రిందికి వస్తాయి.

## చిత్రమాలిక

* న్యాయవాదికి ప్రముఖ ఉదాహరణ నాటి యు.ఎస్.అధ్యక్షుడు అబ్రహాం లింకన్, తరువాత ఇతను రాజకీయ నాయకుడుగా మారాడు.
* ఫ్లెమిష్ చిత్రకారుడు క్వెంటిన్ మాసిస్ చిత్రించిన 16వ శతాబ్దపు నాటి పారచట్టాలను క్రమబద్దీకరించే న్యాయవాది వర్ణచిత్రం.
* మొదటి భారతీయ న్యాయవాది అంబేద్కర్

## ఇవి కూడా చూడండి

* న్యాయమూర్తి
* భారత జాతీయ న్యాయ దినోత్సవం
* హరీష్ సాల్వే

## మూలాలు

## బయటి లింకులు